หม่ำ จ๊กมก

เพ็ชรทาย วงษ์คำเหลา หรือชื่อในการแสดงว่า หม่ำ จ๊กมก นักแสดงตลกชาวไทย มีชื่อเสียงจากเป็นสมาชิกแก๊งวสามช่าในรายการ ชิงร้อยชิงล้าน นอกจากนี้ยังเป็นผู้กำกับภาพยนตร์ และประธานสโมสรฟุตบอลยโสธร

ประวัติ 
เพ็ชรทายเกิดวันที่ 24 มิถุนายน พ.ศ. 2508 ที่ ตำบลหนองคู อำเภอเมือง จังหวัดยโสธร บิดาชื่อ นายไหล วงษ์คำเหลา มารดาชื่อ นางจันทร์ วงษ์คำเหลา มีพี่น้องทั้งหมด 7 คน เป็นคนกลาง มีน้องสาวซึ่งเป็นอดีตนักแสดงตลก แวว จ๊กมก 

เพ็ชรทายออกจากบ้านตั้งแต่อายุ 16-17 ปี มาทำงานอยู่กับวงดนตรีลูกทุ่งของ สดใส รุ่งโพธิ์ทอง เป็นวงแรก โดยเริ่มทำงานในตำแหน่งคอนวอย (เด็กยกของ) ก่อนจะได้เลื่อนขึ้นมาเป็นหางเครื่อง และตลก ตามลำดับ หลังจากนั้นเพ็ชรทายได้ย้ายไปทำงานกับวงดนตรีลูกทุ่งหลายวง เช่น เกรียงไกร กรุงสยาม , โชคชัย โชคอนันต์, ศิรินทรา นิยากร และ สุพรรณ สันติชัย 

หลังจากนั้นเขาได้ตัดสินใจรวมตัวกับเพื่อนศิลปินตลกตั้งตลกคณะ เก้ายอด ขึ้น ก่อนที่ในที่สุดจะได้รับการชักชวนให้มาเล่นตลกในคณะ เทพ โพธิ์งาม ทำให้เขาแสดงตลกร่วมกับคณะ เทพ โพธิ์งาม มาตลอด โดยใช้ชื่อขณะนั้นว่า "หม่ำ สปาเก็ตตี้" ภายหลังจึงเปลี่ยนชื่อเป็น "หม่ำ จ๊กมก" โดยรับหน้าที่เป็นตัวประกอบรับมุกในคณะของ เทพ โพธิ์งาม จนเขาเริ่มดังเป็นที่รู้จัก เทพ โพธิ์งาม เห็นถึงโอกาสของเขาที่จะโด่งดังขึ้นในอนาคต จึงแนะนำให้เขาออกจากคณะ เพื่อไปตั้งคณะตลกเป็นของตนเอง เพ็ชรทายได้ออกไปตั้งคณะชื่อว่า คณะหม่ำ จ๊กมก โดยมีสมาชิกคนสำคัญ เช่น จาตุรงค์ มกจ๊ก, หยอง ลูกหยี, แวว จ๊กมก, เป๋อ จ๊กมก, เท่ง เถิดเทิง, โหน่ง ชะชะช่า เป็นต้น

ในปี พ.ศ. 2535 เพ็ชรทายได้รับการชักชวนจาก ปัญญา นิรันดร์กุล ให้มาร่วมทำงานกับบริษัท เวิร์คพอยท์ เอ็นเทอร์เทนเมนท์ โดยได้มาทำหน้าที่เป็นตัวปริศนาในรายการ ชิงร้อยชิงล้าน ในช่วงชิงบ๊วยครั้งแรกเมื่อวันที่ 5 กุมภาพันธ์ พ.ศ. 2535 และนับตั้งแต่นั้น เขาก็ทำงานร่วมกับเวิร์คพอยท์มาตลอดจนถึงปัจจุบัน ผลงานที่สำคัญของเพ็ชรทายในฐานะพิธีกรรายการเกมโชว์ต่าง ๆ ของเวิร์คพอยท์ เช่น เวทีทอง, ระเบิดเถิดเทิง เป็นต้น นอกจากนี้ เคยมีผลงานเพลงแนวลูกทุ่งหมอลำมาแล้วด้วย โดยเพลงดังคือเพลง เฮดจังได๋ เพ็ชรทายเพ็ชรทายเพ็ชรทาย และในปี พ.ศ. 2561 เขาได้เป็นประธานสโมสรฟุตบอลยโสธร เอฟซี ในไทยลีก 3 ด้วย

ปัจจุบันเพ็ชรทายเป็นเจ้าของ บริษัท บั้งไฟ ฟิล์ม จำกัด ผลิตภาพยนตร์ ได้แก่ ภาพยนตร์เรื่อง บอดี้การ์ดหน้าเหลี่ยม และ แหยม ยโสธร ที่ทำรายได้เกิน 100 ล้านบาท  และเป็นเจ้าของ บริษัท บั้งไฟ สตูดิโอ จำกัด ผลิตรายการโทรทัศน์ ได้แก่ รายการบิ๊กหม่ำ และละคร แฟกทอรีที่รัก พร้อมกับยังรับงานแสดงอยู่และทำธุรกิจร้านอาหารอีสาน แต่ได้เลิกกิจการไปแล้ว และ ได้ทำค่ายเพลงอยู่ในปัจจุบันนี้ คือ ค่ายเพลง ยุ้งข้าว เรคคอร์ด

ชีวิตส่วนตัว 
เพ็ชรทายจดทะเบียนสมรส กับเอ็นดู วงษ์คำเหลา หลังใช้ชีวิตคู่มา 37 ปี มีบุตรสองคน เป็นหญิง 1 คนชื่อ บุษราคัม และชาย 1 คน ชื่อ เพทาย

สมาชิกในคณะ หม่ำ จ๊กมก 
 เท่ง เถิดเทิง (พ.ศ. 2538 – ปัจจุบัน)
 โหน่ง ชะชะช่า (พ.ศ. 2541 – ปัจจุบัน)
 เป๋อ จ๊กมก [อาแปะ เถิดเทิง] (พ.ศ. 2537 – 2547) (เสียชีวิต)
 จาตุรงค์ มกจ๊ก (จากนั้นเขาก็ได้ออกจากคณะแล้วไปตั้งคณะเป็นของตัวเอง) (พ.ศ. 2537 – 2538)
 แวว จ๊กมก [น้องสาวแท้ ๆ ของหม่ำ] (พ.ศ. 2538 – 2542) (เสียชีวิต พ.ศ. 2560)
 โย่ง พิจิตร (พ.ศ. 2542)
 นุ มกจ๊ก (สุทธิชัย หย่อน) (พ.ศ. 2537 – 2541)
 หยอง ลูกหยี (พ.ศ. 2537)
ยาว ลูกหยี [ร่วมแสดงบางคราว (พ.ศ. 2537)]

ผลงาน

ผลงานรายการโทรทัศน์

ผลงานรายการโทรทัศน์ในปัจจุบัน

ผลงานรายการโทรทัศน์ในอดีต

ผลงานละครโทรทัศน์

ผลงานภาพยนตร์

ผลงานหนังสือ 
 หม่ำ มุกแป้ก
 ความลับในไหปลาแดก
 นางฟ้าของหม่ำ

ผลงานหนังสือการ์ตูน 
 บิ๊กหม่ำ THE POCKETBOOK

ผลงานเพลง

มิวสิควีดีโอ

ผลงานอื่น ๆ   
 แสดงมิวสิกวีดีโอเพลง หน้าไม่ทันสมัย (พ.ศ. 2534)
 แสดงมิวสิกวีดีโอเพลง มอเตอร์ไซค์ทำหล่น (พ.ศ. 2534)
 แสดงมิวสิกวีดีโอเพลง กลับไปถามเมียเธอดูก่อน (พ.ศ. 2534)
 คณะพิณแคนแดนอีสาน ชุด บักหมํ่านำจีบศิริพร (รับเชิญยกคณะ)
 คณะเพชรพิณทอง ชุด บักหมํ่ายามเพชรพิณทอง และ ชุดแฝดเงินล้าน (รับเชิญ)
 เพลง ขอความสุขคืนกลับมา
 เพลง ครองแผ่นดินโดยธรรม
 เพลง หลานสามช่า น้าคาราบาว

โฆษณา 

 นมเปรี้ยวดัชมิลล์ ชุด ลุ้นแล้วรับเลย ขุมทองดัชมิลล์ (ร่วมกับ โหน่ง ชะชะช่า และ ชนานา นุตาคม)
 วอยซ์ ชุด หม่ำ (วอยซ์) กันทั้งครอบครัว
 ทรูมูฟ ชุด ทรูมูฟ แจ๋วจริง ลองดิ
 ลูกอม คลอเรตต์ (ร่วมกับ วิลลี่ แมคอินทอช)
 น้ำปลา กุ๊กทอง
 รถจักรยานยนต์ซูซูกิ อาร์ซี 100 ชุด หมีขาว
 โบตัน ชุด ละครวิทยุ (ร่วมกับ วรนุช วงศ์สวรรค์)
 ยำยำ จัมโบ้ รสผัดขี้เมา ชุด กล่องข้าวน้อย 1996
 กระทรวงเกษตรและสหกรณ์ ชุด Q Brand-ลำไย (ร่วมกับ จา พนม)
 งาน OTOP City 2009 ศักดิ์ศรีแห่งภูมิปัญญาไทย ช็อปกระจุย หม่ำกระจาย ที่อิมแพค เมืองทองธานี
 กระทรวงมหาดไทย ชุด รณรงค์การเลือกตั้งองค์การบริหารส่วนตำบลทั่วประเทศไทย (ร่วมกับ จาตุรงค์ มกจ๊ก)
 เครื่องดื่มซุปเปอร์ลูกทุ่ง
 สีเอกซ์ตร้าปาม
 เมืองไทยประกันชีวิต ชุด โครงการเมืองไทยรุ่นใหญ่ 5 ไฟท์โรค
 โค้ก ชุด "โคคา-โคลา เวิร์ลด์คัพ" 2014
 ขนมทอดกรอบ ตะวัน (ร่วมกับ เท่ง เถิดเทิง และ โหน่ง ชะชะช่า)

คอนเสิร์ต 

 คอนเสิร์ต เปิดถ้ำ...มนุษย์ค้างคาว (มีนาคม 2534)
 คอนเสิร์ต บาวเบญจเพส (1 - 2 ธันวาคม 2550)
 คอนเสิร์ต คาราบาว 3 ช่า สามัคคี ตอน ลูกทุ่งแฟนเทเชีย (31 พฤษภาคม 2552)
 คอนเสิร์ต โชว์ป๋า พูดจา ภาษาเทพ (18 ตุลาคม 2552)
 คอนเสิร์ต หม่ำ On Stage ตอน หม่ำมองเครื่องบิน (15 - 17 พฤศจิกายน 2552)
 คอนเสิร์ต กระทิงแดง [V] The Richman Toy อ๊อดทะลุเป้า คอนเสิร์ตกลางแจ้ง แต่แสดงในร่ม (3 กรกฎาคม 2553)
 คอนเสิร์ต เอกชัย ท้ากัด (18 กันยายน 2553)
 คอนเสิร์ต รำลึก 30 ปี ล้อต๊อก ตลก 4 แผ่นดิน (30 กันยายน 2555)
 คอนเสิร์ต วันอำลา ขวัญใจคนเดิม สายัณห์ สัญญา (27 กรกฎาคม 2556)
 คอนเสิร์ต แก๊งสามช่า CARNIWOW (10 มกราคม 2557)
 คอนเสิร์ต คาราบาว 3 ช่า เฟสติวัล ลูกสิงหราช (31 ตุลาคม 2557)
 คอนเสิร์ต เทศกาลเบิกบานใจ ตอน KBank แก๊ง 3 ช่าคาราบาว (30 มกราคม - 26 มิถุนายน 2558)
 คอนเสิร์ต คาราบาว 3 ช่า สามัคคี ตอน ลูกทุ่งแฟนเทเชีย 2016 ลูกสิงหราช (31 ธันวาคม 2558)
 คอนเสิร์ต Kbank แก๊ง 3 ช่า VS คาราบาว เฟสติวัล สงกรานต์มาแล้ว FESTIVAL SONGKRAN (6 เมษายน 2559)
 คอนเสิร์ต Kbank แก๊ง 3 ช่า VS คาราบาว เฟสติวัล ลูกสิงหราช LAEMSING FESTIVAL SONGKRAN (9 เมษายน 2559)
 คอนเสิร์ต จับมือกันไว้ตลกไทยไม่ทอดทิ้งกัน (2560)
 คอนเสิร์ต รำลึก พ่อดม ชวนชื่น (26 ธันวาคม 2561)
 คอนเสิร์ต 39 ปี เชิญยิ้ม (1 - 3 มีนาคม 2562) (ร่วมแสดง)
 คอนเสิร์ต หนึ่งใจ...ช่วยเหลือผู้ประสบภัยน้ำท่วม (16 กันยายน 2562)
 คอนเสิร์ต รวมน้ำใจ ช่วยภัยน้ำท่วม (2 ตุลาคม 2562)
 คอนเสิร์ต รวมน้ำใจช่วยเหลือผู้ประสบอุทกภัยจังหวัดร้อยเอ็ด (19 ตุลาคม 2562)
 คอนเสิร์ต ครบรอบ 1 ปี ไวพจน์ เพชรสุพรรณ (12 มกราคม 2566)

รางวัลที่ได้รับ 
 พ.ศ. 2553 – รางวัลเทพทอง ครั้งที่ 11
 พ.ศ. 2553 – บุคคลที่น่ายกย่องที่สุดแห่งปี 2553 ด้านการสู้ชีวิต จนประสบความสำเร็จ อันดับที่ 1
 พ.ศ. 2554 – รางวัลคนดีศรีอีสาน
 พ.ศ. 2565 – รางวัลพระธาตุนาดูนทองคำ ประเภท บุคคลดีเด่นในภาคตะวันออกเฉียงเหนือ สาขาทำนุบำรุงศิลปวัฒนธรรม จากมหาวิทยาลัยมหาสารคาม

อ้างอิง

แหล่งข้อมูลอื่น 

 เพ็ชรทาย วงษ์คำเหลา (หม่ำ) เรียกดูวันที่ 2 มี.ค. 2550
 ส่อง 'เพชร' อารมณ์ดี 'เพ็ชรทาย วงศ์คำเหลา' โดย คมชัดลึก
 

บุคคลจากอำเภอเมืองยโสธร
บุคคลจาก กศน.
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับปริญญากิตติมศักดิ์จากมหาวิทยาลัยรามคำแหง
นักร้องลูกทุ่งชายชาวไทย
นักร้องชายชาวไทย
นักแสดงชายชาวไทย
นักแสดงตลกชายไทย
นักแสดงภาพยนตร์ชายชาวไทย
นักแสดงละครโทรทัศน์ชายชาวไทย
พิธีกรชาวไทย
นักเขียนชาวไทย
นักพากย์ชาวไทย
ผู้กำกับภาพยนตร์ชาวไทย
นักธุรกิจชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21